**MJERILA OCJENJIVANJA UČENIKOVA USPJEHA U HRVATSKOME JEZIKU**

**1. MJERILA OCJENJIVANJA PO PREDMETNIM PODRUČJIMA:**

**- HRVATSKI JEZIK (SLOVNICA/GRAMATIKA)**

**- KNJIŽEVNOST I LEKTIRA**

**- JEZIČNO IZRAŽAVANJE I PISANO IZRAŽAVANJE**

**- MEDIJSKA KULTURA**

**2. UPUTE ZA PISMENE I USMENE PROVJERE ZNANJA, DIKTATE I DOMAĆE ZADAĆE**

**1. MJERILA OCJENJIVANJA**

**PREDMETNO PODRUČJE: HRVATSKI JEZIK**

**Za ocjenu odličan (5)**

1. Učenik pokazuje izrazit interes za jezične sadržaje

2. Aktivan je na satu, sudjeluje u obradi novih nastavnih sadržaja, daje primjedbe i vlastite primjere

3. Lako i s razumijevanjem usvaja nove jezične sadržaje

4. Razlikuje bitno od nebitnoga, uočava ključne pojmove

5. Točan i precizan u vježbama raščlambe i uklanjanju pogrješaka

6. Redovito, samostalno i točno piše i rješava domaće zadaće

7. Temeljit, pedantan i savjestan; brine o vlastitom znanju i uspjehu, prihvaća savjete za poboljšanje svog rada i znanja

8. Samovoljno se služi dodatnim izvorima (gramatika, pravopis, rječnici, Internet...)

9. Nastavne sadržaje usvaja u potpunosti

**Za ocjenu vrlo dobar (4)**

1. Učenik gotovo u potpunosti usvaja jezične sadržaje

2. Naučene sadržaje primjenjuje većinom bez pogrješaka i daje naučene primjere

 3. Na satu sudjeluje u obradi i ima razvijenu sposobnost analize i sinteze jezičnih pojmova

4. Pokazuje samostalnost i odgovornost u izražavanju novih pojmova

5. Uz poticaj istražuje i izvodi jezična pravila koja uspješno primjenjuje u pisanom i usmenom izrazu

6. Redovito piše domaće zadaće gotovo bez pogrješaka

7. Često uočava i ispravlja svoje i tuđe jezične pogrješke u usmenom i pisanom izrazu te rado prihvaća nastavnikove savjete za poboljšanje kvalitete svoga rada

8. Uz poticaj učitelja služi se ostalim izvorima znanja (gramatika, pravopis, rječnici, Internet i dr.)

**Za ocjenu dobar (3)**

1. Učenik većim dijelom usvaja jezične sadržaje

2. Uočava i točno definira jezičnu pojavu, ali ju primjenjuje s pogrješkama u pisanom i usmenom izražavanju

3. Ne uči redovito, ono što nauči pamti i reproducira

4. Teže povezuje sadržaje unutar predmeta

5. Interes za područje je povremen, aktivnost na satima promjenjiva

6. Rijetko uočava svoje i tuđe pogrješke

7. Uz pomoć učitelja uočava i istražuje jezične pojave

8. Katkada zaboravlja domaće zadaće, u napisanima ima pogrješaka

9. Prihvaća učiteljeve savjete za poboljšanje kvalitete svoga rada

10. Povremeno se koristi drugim izvorima znanja

**Za ocjenu dovoljan (2)**

1. Učenik je djelomice usvojio nastavni sadržaj

2. Prepoznaje i razlikuje jezičnu pojavu, vrlo je rijetko uporabljuje

3. Naučene sadržaje djelomično pamti i reproducira ali ih ne primjenjuje

4. Često griješi, a ne uočava pogrješke

5. Osjećaj za jezik nije dovoljno razvijen

6. Ponekad je koncentriran i zapisuje bilješke, ali je uočljiva nesamostalnost u radu

7. Traži stalnu učiteljeve pomoć i prihvaća savjete

8. Vrlo rijetko piše domaće zadaće

9. Ne koristi se drugim izvorima znanja

10. Na nastavi je pažljiv i zapisuje u bilježnicu

**Za ocjenu nedovoljan (1)**

1. Učenik nije usvojio jezične sadržaje

2. Jezične pojave ne prepoznaje i ne usvaja

3. Nema predznanja pa teško prati nastavu

4. Nema razvijeno gramatičko mišljenje

5. Ne primjenjuje jezična pravila ni u usmenom ni u pisanom obliku

6. Na satima je pasivan i nezainteresiran

7. Ne piše domaće zadaće

**PREDMETNO PODRUČJE: KNJIŽEVNOST**

**Za ocjenu odličan (5)**

1. Učenik samostalno interpretira pročitani tekst

2. Potpuno usvaja književno teorijske pojmove, prepoznaje ih u tekstu i zna se njima koristit u usmenom i pisanom izrazu

3. Tijekom interpretacije književnog teksta (djela) argumentirano brani postavljene teze i kritički se osvrće na pročitani tekst

4. Izvrsno povezuje stečeno znanje na nove tekstove, kreativan je i samostalan te lako pronalazi rješenja za postavljene zadatke

5. Ima razvijene prosudbene sposobnosti

6. Na nastavnim satima uvijek aktivno sudjeluje u interpretaciji novih tekstova

7. Čita više od zadanoga i služi se ostalim izvorima znanja

**Za ocjenu vrlo dobar (4)**

1. Učenik uspješno usvaja i primjenjuje književnoteorijske pojmove

2. Gotovo u potpunosti samostalno interpretira pročitani tekst

3. Ima razvijene raščlambene i perceptivne sposobnosti te kritički stav koji argumentirano zastupa

4. Samoinicijativan je i kreativan, rado sudjeluje u interpretaciji teksta

5. Samostalno otkriva preneseno značenje književnog teksta

6. Često se koristi i drugim izvorima znanja

**Za ocjenu dobar (3)**

1. Učenik razumije pročitani tekst i ponekad sudjeluje u interpretaciji

2. Uz pomoć učitelja iznosi osobna zapažanja

3. Raščlambene i perceptivne sposobnosti su na prosječnoj razini

4. Djelomično usvaja i primjenjuje književno umjetničke pojmove

5. Povremeno traži pomoć učitelja ili drugih učenika

6. Čita samo zadano i ne koristi se dodatnim izvorima znanja

**Za ocjenu dovoljan (2)**

1. Učenik površno interpretira tekst uz učiteljevu pomoć

2. Na satima sudjeluje u interpretaciji samo na poticaj učitelja

3. Prepoznaje neke književnoteorijske pojmove, primjenjuje ih uz poticaj i pomoć učitelja

4. Teže doživljava tekst i njegov dublji smisao

**Za ocjenu nedovoljan (1)**

1. Učenik ne posjeduje osnovna književnoteorijska znanja

2. Interesi i sposobnosti nisu razvijeni

3. Ni uz dobru motivaciju i pomoć učitelja ne sudjeluje u interpretaciji

4. Zbog lošeg čitanja ne razumije tekst

**LEKTIRA**

**Za ocjenu odličan (5)**

1. Učenik redovito čita i sudjeluje u interpretaciji; iscrpno vodi dnevnik čitanja

2. Ima vrlo razvijene perceptivne, raščlambene i interpretativne sposobnosti

3. Zna prosuditi i kritički se osvrnuti na pročitano djelo.

4. Znanje o književnim pojmovima je na najvišoj razini, primjenjuje se na lektirna djela

5. Otkriva preneseno značenje pročitanih djela, ističe se u otkrivanju poruka i karakterizaciji likova, argumentirano brani svoje teze tijekom interpretacije

6. Ima sposobnost uočavanja izražajnosti pjesničkoga jezika

7. Traži pomoć u stručnoj literaturi

**Za ocjenu vrlo dobar (4)**

1. Učenik čita propisanu lektiru i vodi dnevnik čitanja

2. Na satu je aktivan, sudjeluje u interpretaciji

3. Uočava značenje djela, otkriva poruke i višeslojnost djela

4. Ima razvijene interpretativne i raščlambene sposobnosti

5. Prosuđuje i kritički se odnosi prema pročitanome djelu

6. Većinu književnih pojmova zna primijeniti na pročitana djela

**Za ocjenu dobar (3)**

1. Učenik većim dijelom pročita lektiru, dnevnik čitanja je prosječan

2. Uz pomoć učitelja interpretira pročitano djelo

3. Katkad se kritički osvrće na pročitano djelo

4. Naučeno djelomično primjenjuje, književno umjetničke pojmove primjenjuje na prosječnoj razini

5. Na umjetničko djelo reagira emocionalno, ali nije u stanju izraziti osjećaj i doživljaj

6. Uglavnom ima razvijene receptivne, raščlambene i interpretativne sposobnosti

**Za ocjenu dovoljan (2)**

1. Učenik ne pokazuje interes za čitanje

2. Pročita tek nekoliko propisanih djela, dnevnik čitanja je manjkav

3. Uz pomoć učitelja otkriva neke vrijednosti djela

4. Teže otkriva slojeve pročitanoga djela

5. Djelomice razvijene sposobnosti primanja i razumijevanja pročitanoga djela

**Za ocjenu nedovoljan (1)**

1. Učenik nema razvijen interes za čitanje i lektiru

2. Ne čita lektiru pa ne može voditi dnevnik čitanja

3. Ni na poticaj se ne uključuje u čitanje lektire

**Utvrdi li učitelj da je lektira prepisana (s interneta ili od druge osobe) ili je pisana uz pomoć odrasle osobe, učenikova lektira vrjednovat će se negativnom ocjenom.**

**Lektira je u pravilu zadnja dva sata u mjesecu.**

**Zaboravi li učenik napisanu lektiru, učitelj će je vrjednovati zabilješkom.**

**PREDMETNO PODRUČJE: JEZIČNO IZRAŽAVANJE**

**Za ocjenu odličan (5)**

1. Učenik s lakoćom i vrlo uspješno samostalno priča, prepričava i opisuje

2. Svoju govornu poruku oblikuje potpunom i pravilnom rečenicom

3. Vrlo rado priprema govorne vježbe i kvalitetno ih izvodi

4. Doživljaj teksta izrazito vješto i točno izražava govorom i glumom

5. Spretno i lako se izražava i posjeduje izrazito bogat rječnik

6. Pravilno izgovara glasove i naglašava riječi

7. Logičnu i emocionalnu izražajnost pokazuje u svim oblicima govornih vježbi

**Za ocjenu vrlo dobar (4)**

1. Učenik samostalno priča, prepričava i opisuje

2. Spretno se izražava i ima bogat rječnik

3. Poruku oblikuje pravilno i razumljivo

4. Priprema govorne vježbe i kvalitetno ih izvodi

5. Doživljaj teksta točno izražava govorom i glumom

**Za ocjenu dobar (3)**

1. Učenik se izražava na prosječnoj razini

2. Priča, prepričava i opisuje uz pomoć učitelja

3. Djelomično točno izražava tekst

4. Rjeđe sudjeluje u govonim vježbama

5. Uporabljuje nestandardne riječi

6. Često griješi u izgovoru glasova i naglašavanju riječi

**Za ocjenu dovoljan (2)**

1. Učenik rijetko sudjeluje u govornim vježbama

2. Uz pomoć učitelja oblikuje govorne poruke

3. Ima vrlo oskudan rječnik

4. Teško se izražava u različitim govornim situacijama

5. Često griješi u izgovoru glasova i naglašavanju riječi

**Za ocjenu nedovoljan (1)**

1. Učenik ne sudjeluje u govornim vježbama

2. Ne sudjeluje u pričanju, prepričavanju i opisivanju

3. Teško se izražava u različitim govornim situacijama

4. Služi se neknjiževnim riječima

5. Netočno i nepravilno izgovara riječi

6. Tehnika čitanja je nezadovoljavajuća

**PISANO IZRAŽAVANJE**

**Za ocjenu odličan (5)**

1. Učenik pokazuje vrlo visok stupanj usvojenosti pravopisnoga i gramatičkoga gradiva čitkim slovopisom te zakonitostima organiziranja i oblikovanja različitih vrsta pisanih tekstova

2. Teži usavršavanju vlastitoga pisanoga izraza

3. Pismeni sastavci sadržajno razrađeni, točno napisani, kompozicijski utemeljeni, zanimljivi, kreativni, maštoviti

4. Uspješno piše po diktatu, odgovara na pitanja, samostalno i točno stvara rečenice

**Za ocjenu vrlo dobar (4)**

1. Učenik je uspješan pri pisanju diktata, odgovara na pitanja

2. Uredan, pazi na preglednost teksta

3. Uspješan je u samostalno napisanim rečenicama

4. Visok stupanj usvojenosti pravopisnoga i gramatičkoga gradiva, čitak slovopis, uspješno oblikovanje različitih vrsta tekstova

**Za ocjenu dobar (3)**

1. Učeniku je potrebna pomoć učitelja

2. Djelomična usvojenost pravopisne i gramatičke norme

3. Djelomična ovladanost zakonitostima organizacije i oblikovanja različitih vrsta tekstova

**Za ocjenu dovoljan (2)**

1. Učeniku je potrebna stalna pomoć učitelja

2. Pismeni sastavci su logički nepovezani

3. Ne poznaje zakonitosti organizacije teksta

4. Čini veće pravopisne, gramatičke i stilske pogrješke

**Za ocjenu nedovoljan (1)**

1. Učenik ne poznaje zakonitosti teksta

2. Vrlo siromašan rječnik kojim ne može izraziti misli

3. Nije usvojio ni minimum pravopisnih i gramatičkih pravila

4. Ortografske norme ispod razine

**PREDMETNO PODRUČJE: MEDIJSKA KULTURA**

**Za ocjenu odličan (5)**

1. Učenik samostalno priprema prezentacije i plakate i uvjerljivo ih komentira

2. Samostalno i argumentirano iznosi osobne stavove

3. Sposoban je kritički prosuditi filmsko djelo

4. Posebno je aktivan na satima interpretacije filma

5. Velik interes i sposobnosti za praćenje dostignuća u medijskoj kulturi

6. Samoinicijativno stvara nove medijske sadržaje

7. Ima vrlo razvijene sposobnosti za komunikaciju s filmom, radijem, televizijom, tiskom, stripom, računalom...

8. U potpunosti usvojio ključne pojmove te ih primjereno i s lakoćom primjenjuje

**Za ocjenu vrlo dobar (4)**

1. Učenik usvaja ključne pojmove i primjenjuje ih u novim situacijama

2. Razvijene su sposobnosti za komunikaciju s medijima

3. Prati postignuća u medijima, a na poticaj stvara nove medijske sadržaje

4. Povezuje sadržaje unutar medijske kulture (film, kazalište...)

5. U skupini priprema prezentacije, plakate...

**Za ocjenu dobar (3)**

1. Učenik djelomično usvaja ključne pojmove

2. Interes je promjenjiv

3. Komunicira s medijima na prosječnoj razini

4. Na poticaj se uključuje u diskusiju i komentare o filmu, kazališnom djelu, knjizi...

5. Slabije povezuje stečeno znanje s ostalim sastavnicama hrvatskoga jezika

**Za ocjenu dovoljan (2)**

1. Učenikova aktivnost i interesi su minimalni

2. Znanje o medijskoj kulturi je na početnoj razini

3. Prepoznaje samo elementarne pojmove

4. Sposobnosti za komunikaciju s medijima su slabo razvijene

**Za ocjenu nedovoljan (1)**

1. Učenik nije usvojio ključne pojmove

2. Nije razvijen interes ni sposobnost za komunikaciju s medijima

3. Ni na poticaj i motivaciju ne sudjeluje u medijskoj kulturi

**PISMENE I USMENE PROVJERE ZNANJA**

- Učeniku je tijekom testa zabranjena uporaba nedopuštenih sredstava (knjiga, bilježnica, papirića s prepisanim gradivom i sl.) i prepisivanje. Ako učitelj tijekom testa primijeti navedeno, učenikova se pismena provjera znanja vrjednuje nedovoljnom ocjenom.

- Učitelj ne može učenika udaljiti iz učionice tijekom pismene provjere znanja ni pod kojim okolnostima.

- Učenik se može tijekom jednog obrazovnog razdoblja jedanput ispričati za usmeno odgovaranje, a isprika se vodi u bilješkama

- Sve pismene provjere znanja učenik je dužan pisati vrlo čitko pisanim slovima, na što će ga učitelj upozoriti prije svake pismene provjere znanja.

- Ako učitelj ne može pročitati učenikov pismeni uradak zbog rukopisa, vrjednovat će ga nedovoljnom ocjenom.

- Učenikov uspjeh na pismenim provjerama znanja vrjednuje se kroz postotke.

**DIKTATI**

Do 4 pogrješke.....................................................odličan (5)

5,6,7,8 pogrješaka...........................................vrlo dobar (4)

9,10,11,12 pogrješaka............................................dobar (3)

13,14,15,16 pogrješaka.....................................dovoljan (2)

Preko 16 pogrješaka......................................nedovoljan (1)

Ista pogrješka koja se ponavlja tijekom diktata vrjednuje se kao jedna pogrješka.

**DOMAĆE ZADAĆE**

- Evidencija o domaćim zadaćama vodi se u rubrici bilježaka u vidu pluseva i minusa

- Pet nenapisanih domaćih zadaća u jednom obrazovnom razdoblju vrjednuje se nedovoljnom ocjenom

- Pet uzastopno točno napisanih domaćih zadaća vrjednuje se ocjenom odličan

- Na kraju nastavne godine vrjednuju se sve učenikove zadaće na temelju pluseva i minusa

- Ukoliko je učenik zaboravio bilježnicu i ne može predočiti domaću zadaću učitelju, zadaća se vrjednuje kao nenapisana

- Ukoliko je domaća zadaća „lažirana“, vrjednuje se negativnom ocjenom

- Ocjena iz domaćih zadaća utječe na zaključnu ocjenu